ઉલ્લેખનીય છે કે વાજપેયી સરકારમાં જસવંત સિંહ વિદેશ મંત્રી અને નાણાંમંત્રી રહ્યા હતા. થોડા વર્ષો પહેલા બ્રેઈન હેમરેજ થવાને કારણે તે કોમામાં જતા રહ્યા હતા અને ત્યારપછી સતત ડોક્ટર્સની દેખરેખ હેઠળ છે. માનવેન્દ્રએ લખ્યું કે, જિન્ના પર લખેલા પુસ્તક પર આપવામાં આવેલા નિવેદન પછી પિતાજીને પાર્ટીમાંથી નીકાળી દેવામાં આવ્યા હતા. વાજપેયીજીએ પિતાજીને ફોન કરીને બોલાવ્યા હતા અને આ નિર્ણય વિરુદ્ધ ગુસ્સો પણ વ્યક્ત કર્યો હતો. તે સમયે તેમણે મારા પિતાજીને જે કહ્યુ હતું તે હું જાહેર નથી કરી શકતો.